*Pressemeddelelse, onsdag d. 12. september 2018 kl. 08.00*

**Den prisvindende forfatter Jonathan Franzen er første hovednavn på Heartland 2019**

**Heartland kan i dag offentliggøre den verdenskendte, amerikanske forfatter Jonathan Franzen som første hovednavn på næste års festival. Jonathan Franzen er en af tidens mest indflydelsesrige forfattere med internationale bestsellere som *The Corrections* og *Freedom*. Han kan opleves, når Heartland finder sted for fjerde gang ved Egeskov Slot fra torsdag d. 30. maj til lørdag d. 1. juni 2019.**

Heartland er en festival, som de seneste tre år har givet sine gæster en kulturel helhedsoplevelse inden for MUSIC, ART, FOOD og TALKS. Den formel gentager man i 2019, hvor Heartland i dag kan afsløre det første TALKS-hovednavn i form af den prisvindende, verdenskendte forfatter **Jonathan Franzen**.

Jonathan Franzen fik sit internationale gennembrud i efteråret 2001 med romanen *The Corrections*. Bogen blev oversat til 35 forskellige sprog og blev en bestseller over hele verden. Alene i USA solgte bogen næsten én million eksemplarer og modtog bl.a. den prestigefyldte *National Book Award*, en af Englands ældste bogpriser *The James Tait Black Memorial Prize*, mens han var en af de tre finalister ved *Pulitzer*-prisen i 2002.

I 2010 udgav han *Freedom*, som straks blev en international bestseller. Bogen er af New York Times blevet kaldt *”a masterpiece of American fiction”*, mens også Barack Obama og Oprah Winfrey har rost værket. Som følge af udgivelsen var Jonathan Franzen under overskriften *”Great American Novelist”* på forsiden af anerkendte *TIME Magazine*, hvilket ellers sker yderst sjældent for nulevende forfattere.

Programchef Rasmus Quistgaard udtaler om dagens offentliggørelse:

*”Franzen er efter min mening en af de vigtigste stemmer i vores kultur. Han har en nærmest seismografisk sans for omkostningerne ved vores samfund – bagsiden af vores selvskabte frihed f.eks. Vi er selvfølgelig stolte over at kunne præsentere ham i Danmark for første gange i cirka 15 år.”*

**Billetsalg**

Jonathan Franzen er blot det første af en lang række navne fra hele verden inden for MUSIC, ART, FOOD og TALKS, som man kan opleve på Heartland 2019 fra torsdag d. 30. maj til lørdag d. 1. juni 2019. Flere navne vil blive offentliggjort løbende.

Fra i morgen, torsdag d. 13. september kl. 08.00, kan man sikre sig billet til den fjerde udgave af Heartland. Her sættes årets partoutbilletter nemlig i salg via [www.heartlandfestival.dk](http://www.heartlandfestival.dk). Billetprisen er 1.950 DKK ekskl. gebyr.

*Overnatningstilbud, børnebilletter og et begrænset antal endagsbilletter bliver sat i salg senere på året.*

**Med venlig hilsen**

Have Kommunikation

Presseansvarlig - Have Kommunikation:

Peter Pishai Storgaard // [peter.storgaard@have.dk](mailto:peter.storgaard@have.dk) // 28 49 33 86

Kristina Sindberg // [kristina@have.dk](mailto:kristina@have.dk) // 24 86 01 84

Heartland Festival:

Direktør: Ulrik Ørum-Petersen // [ulrik@livenation.dk](mailto:ulrik@livenation.dk)

Udviklings- og kommunikationschef: Janne Villadsen // [janne@heartlandfestival.dk](mailto:janne@heartlandfestival.dk)

**OM HEARTLAND**

Heartland præsenterer et internationalt program sammensat af fire søjler: MUSIC, ART, TALKS og FOOD. Programmets forskellige dele beskæftiger sig med tilværelsen og samfundet i vores del af verden og “dobbeltklikker” på de kulturelle og sociale tendenser, vi til daglig lever midt i - et moderne program, hvis aktualitet forstærkes af de klassiske omgivelser, det præsenteres i på Egeskov Slot på Fyn.

Heartland 2019 finder sted på Egeskov Slot fra 30. maj til 1. juni 2019.

Mere info om Heartland kan findes på [www.heartlandfestival.dk](http://www.heartlandfestival.dk)

**Heartland Festival på de sociale medier**

Facebook: [www.facebook.com/heartlandfestivaldk](http://www.facebook.com/heartlandfestivaldk)

Instagram: @heartlandfestivaldk

Twitter: @heartlanddk

Youtube: Heartland Festival

**Heartland Festival er støttet af:**

Faaborg Midtfyn Kommune

Udvikling Fyn

Hovedsponsor: Albani

HEARTLAND FESTIVAL IS PROMOTED BY

LIVE NATION DENMARK - FREDERIKSBERG ALLE 3 - 1790 COPENHAGEN V

WWW.HEARTLANDFESTIVAL.DK